മകന്റെ മര്ദനമേറ്റ വയോധികന് ചികിത്സയിലിരിക്കെ മരിച്ചു നാഗര്കോവില് : മകന്റെ മര്ദനമേറ്റ് ചികിത്സയിലിരുന്ന വയോധികന് ദാരുണാന്ത്യം .നാഗര്കോവില് മേലെ കൃഷ്ണന്പുത്തൂര് സ്വദേശി ശിവലിംഗം 74ആണ് മരിച്ചത്. ശിവലിംഗത്തിന്റെ മകന് അച്യുതനെ38 ശുചീന്ദ്രം പോലീസ് ആണ് അറസ്റ്റു ചെയ്തത്. കഴിഞ്ഞ ദിവസം രാത്രിയോടെയാണ് സംഭവം. മദ്യലഹരിയില് വീട്ടിലെത്തിയ അച്യുതന് പണയംവെച്ച മോതിരം തിരിച്ചെടുക്കാന് ശിവലിംഗത്തോട് പണം ചോദിച്ചു. തുടര്ന്നുണ്ടായ വാക്കേറ്റത്തിനൊടുവില് അച്യുതന്, ശിവലിംഗത്തെ വടികൊണ്ട് മര്ദിക്കുകയായിരുന്നു . പരിക്കേറ്റ ശിവലിംഗത്തെ അയല്വാസികള് നാഗര്കോവില് മെഡിക്കല് കോളേജ് ആശുപത്രിയില് എത്തിച്ചു. ചികിത്സയിലിരിക്കെ വെള്ളിയാഴ്ച രാവിലെയാണ് മരിച്ചത്.The post മകന്റെ മര്ദനമേറ്റ വയോധികന് ചികിത്സയിലിരിക്കെ മരിച്ചു first appeared on MalayalamExpressOnline.